এদিকে বিষয়টি নিয়ে জানতে চাইলে বাংলাদেশ হকার্স লীগ সদস্য ও হকার্স পুনর্বাসনের সভাপতি এম এ কাশেম বলেন, ‘এরই মধ্যে আমরা ছয়টি দাবির কথা ঢাকা দক্ষিণ সিটি করপোরেশনের কাছে জানিয়েছি। প্রত্যেক হকারের ছবিযুক্ত তালিকা তৈরি ও আইডি কার্ড প্রদান এবং পরিচয় বহনকারীদের নামে ব্যবসা উপযোগী স্থানে দোকান বরাদ্দ দিতে হবে এবং তা বাস্তবায়ন না করা পর্যন্ত হকারদের ফুটপাত থেকে উচ্ছেদ করা থেকে বিরত থাকতে হবে।’